Projektas

LIETUVOS RESPUBLIKOS VYRIAUSYBĖ

nutarimas

Dėl tautinio kostiumo METŲ MINĖJIMO 2017 METAIS PLANO PATVIRTINIMO

2016 m. d. Nr.

Vilnius

Vadovaudamasi Lietuvos Respublikos Seimo 2016 m. gegužės 3 d. nutarimu Nr. XII-2328 „Dėl 2017 metų paskelbimo Tautinio kostiumo metais“, Lietuvos Respublikos Vyriausybė nutaria:

1. Patvirtinti pridedamą Tautinio kostiumo metų minėjimo 2017 metais planą (toliau – Planas).

2. Nustatyti, kad Planas įgyvendinamas iš Lietuvos Respublikos valstybės biudžete atitinkamoms ministerijoms, institucijoms, įstaigoms patvirtintų bendrųjų asignavimų ir kitų teisėtai gautų lėšų.

3. Pasiūlyti:

3.1. Etninės kultūros globos tarybai, Lietuvos aprangos ir tekstilės įmonių asociacijai, Lietuvos dailininkų sąjungai, Lietuvos tautodailininkų sąjungai, viešosioms įstaigoms „Lietuvos nacionalinis radijas ir televizija“ ir ,,Tomaga“, Pasaulio Lietuvių bendruomenės atstovybei Lietuvoje, Vilniaus dailės akademijai – dalyvauti įgyvendinant Planą;

3.2. savivaldybėms ir savivaldybių biudžetinėms įstaigoms – dalyvauti įgyvendinant Planą ir skirti savivaldybių biudžetų lėšų Plano priemonėms įgyvendinti.

Ministras Pirmininkas

Kultūros ministras